తెలంగాణలో మహిళా తహసీల్దార్ దారుణహత్య WATCH LIVE TV
ఆసియా చాంపియన్స్ ట్రోఫీ ఫైనల్లో భారత్
భారత హాకీ జట్టు ఆసియా చాంపియన్స్ ట్రోఫీ ఫైనల్లోకి అడుగుపెట్టింది.
TNN | Updated:
Oct 29, 2016, 06:32PM IST
భారత హాకీ జట్టు ఆసియా చాంపియన్స్ ట్రోఫీ ఫైనల్లోకి అడుగుపెట్టింది. శనివారం జరిగిన సెమీ ఫైనల్లో దక్షిణ కొరియాపై షూటౌట్&zwnj;లో 5-4 తేడాతో విజయం సాధించింది. ఆట మొత్తం సమయంలో భారత్, దక్షిణ కొరియా సమానంగా గోల్స్ (2-2) చేయడంతో షూటౌట్ ద్వారా విజేతను నిర్ణయించారు.
తల్వీందర్ సింగ్ తొలి గోల్ చేయడంతో భారత్ 1-0 లీడింగ్&zwnj;లోకి వెళ్లింది. ఆ తరవాత వచ్చిన పెనాల్టీ కార్నర్ అవకాశాన్ని దక్షిణ కొరియా చేజార్చుకుంది. అయితే సియో ఇన్వూ గోల్ చేయడంతో స్కోరు సమానమైంది. ఆట తొలి అర్ధభాగం ముగిసేసరికి ఇరు జట్లు ఒక్కో గోల్&zwnj;తో సమానంగా నిలిచాయి. రెండో అర్ధభాగంలో దక్షిణ కొరియాకు మరో పెనాల్టీ అవకాశం వచ్చింది. దీన్ని యాంగ్ జిహున్ సద్వినియోగం చేసుకున్నాడు. దీంతో కొరియా 2-1తో పైచేయి సాధించింది. అయితే రమణ్&zwnj;దీప్ సింగ్ అద్భుతమైన గోల్&zwnj;తో స్కోరును సమం చేశాడు. మ్యాచ్ సమయం ముగిసే సరికి ఇరు జట్లు చెరో రెండు గోల్స్&zwnj;తో సమానంగా ఉండటంతో డ్రాగా ముగిసింది. దీంతో షూటౌట్ అనివార్యమైంది.
భారత్ తరఫున ఐదుగురు ఆటగాళ్లు బంతిని గోల్ పోస్టులోకి పంపడంలో సఫలమయ్యారు. దక్షిణ కొరియా కూడా తమ నాలుగు అవకాశాలను సద్వినియోగం చేసుకుంది. అయితే ఆఖరి గోల్ చేయడంలో విఫలమవడంతో భారత్ 5-4 తేడాతో ఫైనల్&zwnj;కి చేరింది. దక్షిణ కొరియా ఆటగాడు డెయోల్ లీ చేసిన ఆఖరి గోల్&zwnj;ను భారత కెప్టెన్, గోల్ కీపర్ శ్రీజేష్ అద్భుతంగా కట్టడిచేసి భారత్&zwnj;కు విజయాన్ని అందించాడు. మరికాసేపట్లో పాకిస్థాన్, మలేసియా జట్ల మధ్య రెండో సెమీ ఫైనల్ మ్యాచ్ జరగనుంది. దీనిలో గెలుపొందిన జట్టుతో భారత్ ఫైనల్ ఆడుతుంది.